|  |
| --- |
|  **Разяснение № 4 на въпроси от 38 до 54** |
| **№** | **Дата на получаване на въпрос** | **Въпрос** | **Отговор от МТИТС** |
| **38** | **19.01.2021 г.** | Съгласно условията за изпълнение „За разходите, извършени в периода от 01.02.2020 г. до обявяването на процедурата редът за избор на изпълнител съгласно разпоредбите на ЗУСЕСИФ и ПМС № 160/2016 г. НЕ СЕ ПРИЛАГА”, като за тях следва да се представят доказателства, че цената е пазарна.С оглед изложеното, допустими ли са разходи за гориво, извършени от 01.02.2020 г. до 21.10.2020 г., чийто доставчик е ЕООД с едноличен собственик и управител, който е син на едноличния търговец – бенефициент на помощта, при положение, че цената за закупуването на горивото е пазарна и ще бъдат представени доказателства за това при отчитането на проекта? | Разходите, извършени в посочената хипотеза са допустими за финансиране по схемата. Цената за тях следва да е пазарна, за доказването на което при отчитане крайните ползватели на помощта следва да представят не по-малко от 2 (две) съпоставими оферти, пазарно проучване или друго доказателство (че цената е пазарна). |
| **39** | **19.01.2021 г.** | Допустими разходи ли са разходите за закупуване на материали, чиято стойност се калкулира в стойността на предоставяната транспортна услуга, като:- автомобилни гуми;- въздушни, маслени и други филтри;- гарнитури, уплътнения;- други материали, които се изхабяват и задължително се сменят при определен изминат пробег на автобуса, и разходите, за които се калкулират в стойността на услугата? | Допустими за финансиране са всички разходи за оперативен капитал, чиято стойност се калкулира в стойността на предоставяната транспортна услуга, за които са изпълнени всички условия за допустимост, съгласно т. **14.1. „Условия за допустимост на разходите“ от Условията за кандидатстване и Условията за изпълнение по схемата** |
| **40** | **20.01.2021 г.** | За всеки отчетен разход по проекта следва да бъдат представени първични разходоопрвдателни документи - фактури или други документи с еквивалентна доказателствена стойност. Разходооправдателните документи трябва да са издадени на името на бенефициента и да съдържат необходимите реквизити, съгласно националното законодателство. За всеки разходооправдателен документ, бенефициентите следва да декларират/потвърдят в писмен вид към съответния документ (чрез заверка върху документа), че разходът е в изпълнение на процедура  BG16RFOP002-2.091.Еквивалетно ли е, ако във всеки един разходооправдателен документ е записано "В изпълнение на АДБФП BG16RFOP002-2.091-0000-C01"? | Посочената възможност е приемлива за изпълнение на условието за допустимост. |
| **41** | **20.01.2021 г.** | В образеца на Приложение 1.4 Плакат, приложен в Ръководството за изпълнение и електронно отчитане на безвъзмездната финансова от автобусните превозвачи, трябва ли да включваме № на Договор за безвъзмездна помощ? | Не е необходимо в Плаката, приложен в Ръководството за изпълнение и електронно отчитане на безвъзмездната финансова от автобусните превозвачи да бъде изписан и № на договора за безвъзмездна финансова помощ. |
| **42** | **20.01.2021 г.** | Допустим разход ли е автогарово обслужване, което фирмата заплаща всеки месец за съответното населено място? Ако е допустим разход, моля за разяснения как да бъдат предоставени две съпоставими оферти, при наличие само на една автогара на територията на съответното населено място. | Разходите за автогарово обслужване са допустими разходи за финансиране по проекта. Условие за допустимост е цената за тях да е пазарна, за доказването на което при отчитане крайните ползватели на помощта следва да представят не по-малко от 2 (две) съпоставими оферти, пазарно проучване или друго доказателство (че цената е пазарна). Такова доказателство например може да бъде оферта или справка/информация за цените за същата услуга от произволно избран доставчик на територията на Република България.  |
| **43** | **20.01.2021 г.** | Относно разходите за отчитане на възнаграждения на персонала, назначен на трудов договор, начисленият клас допустим разход ли е по процедурата? | Клас за прослужено време, начислен върху основното месечно възнаграждение на служителите, назначени по трудов договор е допустим разход за финансиране по проекта. |
| **44** | **20.01.2021 г.** | Относно разходите за гориво, моля за разяснения към коя дата трябва да бъдат двете съпоставими оферти и как да бъде взето предвид обстоятелството, че горивото е с плаваща цена? Трябва ли да бъдат представени две съпоставими оферти, предвид обстоятелството, че фактурите за гориво, които се предоставят за отчитане са от два или повече различни доставчика? | Представянето на справка, която да съдържа информация за цените на горивата в отчетния период е приемливо доказателство за извършено пазарно проучване за доказване на изискването за пазарна цена на извършените доставки. Източник на такава информация могат да бъдат различни информационни източници като например сайта **fuelo.net** в който всеки ден се публикува актуална информация за цените на горивата в страната, както и архив за дневните и средно седмичните цени на горивата, обхващащ отчетния период. |
| **45** | **20.01.2021 г.** | При попълване на секция 2. „Опис на документи“ от финансовия отчет, в полето роля на издател на РОД, ако изпълнителят /издателят на РОД/ не е изпълнител, избран с процедура по ЗУСЕСИФ и ПМС 160, поради това че разходът е под прага на ЗУСЕСИФ и ПМС 160, като какъв трябва да бъде посочен в това поле? | При попълване на секция 2. „Опис на документи“ от финансовия отчет, в полето роля на издател на РОД, ако изпълнителят /издателят на РОД/ не е изпълнител, избран с процедура по ЗУСЕСИФ и ПМС 160, в полето „роля на издател на РОД“ се посочва **бенефициент.** |
| **46** | **20.01.2021 г.** | Ако извършването на транспортна услуга е единствена дейност и представлява единствен приход на дадено предприятие, на каква база извършвате преценка, че разходи за извършване на счетоводни услуги, режийни разходи за телефония, разходи за юридически консултации, за възнаграждения по ДУК и други НЕ СЕ КАЛКУЛИРАТ в стойността на транспортната услуга и не са пряко свързани с предоставяната транспортна услуга?Обръщам внимание, че в условия за кандидатстване и ръководство за изпълнение на проекти по процедурата т.нар. от Вас административни разходи не са посочени като недопустими.   | Въпросът не е по същество.За справка: Международни и Национални счетоводни стандарти, както и друга литература, уреждаща начина за формиране на себестойност на произведената продукция/предоставяната услуга. |
| **47** | **20.01.2021 г.** | Във връзка с отчитането на разходите по получена безвъзмездна финансова помощ от автобусни превозвачи, възникна следния въпрос:Дружество ни /автобусен превозвач/ осъществява паралелно два вида дейности-„Друг пътнически сухопътен транспорт, некласифициран другаде” и „Търговия на дребно с нефт и продукти от нефтен произход“. Основния ни разход, който ще отчетем е разход за гориво на автобусите, с които се извършва пътническия транспорт. Закупеното гориво от петролните бази на ОМВ, БМВ и Лукойл в България, е заредено в собствена цистерна-бензиностанция, собственост на дружеството. С код за „Вътрешно потребление“ на фискалната система /ЕСФП/ е обозначено всяко зареждане на автобусите ни. Количеството дизел за вътрешно потребление, необходимо за пътническия ни сухопътен транспорт бива разграничено от количествата свързани с обичайната ни търговия с гориво на външни клиенти. Въвели сме строги правила и методи на оценка и изписване на горивото за собствено потребление като стойността на изписване е съобразена с покупната цена от петролните бази по фактурите за покупки от същия месец. Проблема е, че във фискалната система на бензиностанцията се визуализира цената за търговия с дизел, т.е. фискалния бон с код „Вътрешно потребление“ съдържа продажна цена/не покупна цена/, без да се разграничават дали горивото е за външни клиенти или за вътрешно потребление. Какви доказателства е необходимо да приложим за да докажем, че цената на изписване на горивото/участващо в себестойността на билетите/ е покупната цена на горивото за бензиностанцията? Достатъчно ли е да приложим фактурите за покупка на дизел, както и справка от ЕСФП за изразходваното количество гориво по месеци с код „Вътрешно потребление“. | Като разходооправдателен документ за отчитане на разходите за гориво може да бъде предоставена справка от ЕСФП за изразходваното количество гориво по месеци с код „Вътрешно потребление“ и фактурите за покупка на дизел от съответния доставчик. Може да бъде приложена и справка от система за Управление на доставките на бенефициента, с която да се докаже количеството и стойността на изразходването гориво, както и доказателства от счетоводната система на бенефициента, че същата стойност е включена в себестойността на предлаганата услуга. При отчитане на разхода следва да се представи и подробно описание относно начина на отчитане на тези разходи. |
| **48** | **21.01.2021 г.** | Имаме сключен договор за автогарово обслужване и автогарови услуги, сключен на основание чл. 22 от Закона за автомобилни превози и чл. 52 (1), чл. 53 а (1) и (2) от Наредба № 33 от 03.11.1999 г. Разходите за услуги, съгласно този договор (автогарови услуги за престой на сектор, продажба на билети, осигуряване на парко място, информационно обслужване на пътници,  и др.), допустими разходили ли са по процедура BG16RFOP002-2.091? | Разходите за автогарово обслужване и автогарови услуги са допустими разходи за финансиране по проекта. |

|  |  |  |  |
| --- | --- | --- | --- |
| **49** | **21.01.2021 г.** | Съгласно Ръководството за изпълнение на договори за безвъзмездна финансова помощ по схема за предоставяне на безвъзмездна финансова помощ BG16RFOP002-2.091 „Подкрепа за МСП, извършващи автобусни превози, за преодоляване на икономическите последствия от пандемията COVID-19“ са допустими разходи извършени в периода от 01.02.2020 г. до обявяване на процедурата- 21.10.2020 г. В тази връзка давам следната хипотеза:  когато одобрен бенефициент е извършил допустими разходи по процедурата- гориво в посочения по-горе период на стойност  160 хил. лева значително надвишаваща получената безвъзмездна помощ от 100 хил. лева, то може ли да бъде подаден финален финансов и технически отчет, след като влезе в сила АДБФП с всички изискуеми документи описани в ръководството.  | Финалният отчет обхваща периода от датата на сключване на ДБФП до крайният срок за неговото изпълнение, независимо, че в него са включени разходи преди този период, и съдържа информация за реализираните по време на проекта дейности и извършени разходи. На това основание и в случай, че всички дейности по проекта са приключили и са извършени всички разходи от страна на бенефициента, финалният отчет може да бъде подаден веднага след влизането в сила на ДБФП. |
| **50** | **21.01.2021 г.** | Следва ли да бъде представен задължително извършен разход по време на изпълнение на АДБФП.Ако да- то възможно ли е да заложим във финансовия отчет разходи за гориво в периода 01.02.2020 г.- 21.10.2020 г.  на стойност 90 хил. лева и извършен разход за гориво по време на изпъление на проекта- 10 хил. лева.   | Не е задължително бенефициентите да отчитат за финансиране само разходи, извършени по време на изпълнение на ДБФП.Всички разходи, за които са изпълнени условия за допустимост и които са извършени в периода на допустимост (след 01.02.2020 г. и до крайната дата на изпълнение на заявлението за подкрепа) са допустими за финансиране по проекта.От гореизложеното става ясно, че можете да отчетете разходите, посочени във вашата хипотеза.В случай че общата стойност на заявените разходи (за доставки или услуги с идентичен или сходен предмет), които обхващат периода преди обявяването на схемата и периода след това, надвишават регламентираните прагове, крайният ползвател на помощта следва да проведе избор на изпълнител с „Публична покана“ съгласно разпоредбите на ПМС № 160/01.07.2016 г. Процедурата се провежда само за стойността на разходите, заявени за периода от обявяването на процедурата до приключване изпълнение на проекта. |
| **51** | **21.01.2021 г.** | По зададен въпрос  № 6 от 06.01.2021 г. **„**Може ли да бъде внесен финален отчет преди приключване на проекта?“ и  получен отговор „Финалният отчет обхваща периода от датата на сключване на ДБФП до крайният срок за неговото изпълнение, независимо, че в него са включени разходи преди този период, и съдържа информация за реализираните по време на проекта дейности и извършени разходи. На това основание няма възможност да бъде представен финален отчет по проекта преди неговото приключване.“ Моля, за препратка към Условията за изпълнение, където е записано, че не може да бъде подаден финален отчет с разходите допустими и извършени в срок, съгласно Условията, преди приключване на проекта.  Други процедури за осигуряване на оперативен капитал на МСП за преодоляване на икономическите последствия от пандемията Covid-19, аналог на настоящата, е допустимо да бъде подаден. |  Потвърждаваме отговора на въпрос № 6.Финансов отчет не може да бъде подаден преди приключване на проекта, но може да бъде подаден преди крайния срок за изпълнение на ДБФП. Приключването на проекта е свързано с периода към който бенефициента счита, че е изпълнил всички дейности и е извършил всички разходи по проекта. Периода на приключване на проекта може да бъде различен, но в рамките на срока за изпълнение на ДБФП. |
| **52** | **21.01.2021 г.** | В случай, че бенефициентът има сключен договор с конкретен доставчик за гориво с предлагана цена е близо 10% по- ниска от пазарната, начина на плащане е авансово на база заявка, съгласно договора.  Издаване на  разходооправдателен документ е след доставката, в който е включен както горивото, така и доставката му, в тази връзка транспортирането на горивото допустим разход ли е или следва при отчитането да се отделя от фактурата само разхода- гориво. | Разходите за доставка на гориво, посочени в описаната хипотеза са допустими за финансиране по процедурата. |
| **53** | **21.01.2021 г.** | По зададен въпрос № 27 от 14.01.2021 г. „Разходи за положен личен труд на собственик допустими ли са и има ли ограничения или изисквания за него?“  и  получен отговор “Недопустими за финансиране по схемата са административни разходи, които не са пряко свързани с предоставената транспортна услуга и не се калкулират в нейната себестойност.“ Моля, за Вашето пояснение работещ собственик, който полага личен труд, пряко свързани с предоставената транспортна услуга: шофьор, то разхода за положение месечен труд допустим ли е. Ако да- изисква ли се допълнителен документ освен описаните в Таблица 2. Списък на документи, които се изискват за одобряване на разходите по проекта. | Допустими за финансиране са разходите за възнаграждения на персонала, нает по трудово правоотношение и които са до размера на основното месечно възнаграждение по трудово правоотношение към 01.09.2020 г. |
| **54** | **21.01.2021 г.** | Моля, за разяснени по документи, прилагани към финалния технически отчети и по точно Документи, които според бенефициента позволяват проследяване на изпълнението на заложените по проекта цели и резултати. Целта на настоящата процедура е „ Осигуряване на оперативен капитал за българските микро, малки и средни предприятия, извършващи автобусни превози, за справяне с последиците от пандемията COVID-19“, моля, с конкретика каква информация следва бенефициента да подаде, с която да се проследява изпълнението на заложените по проекта цели и резултати. | Освен задължителните документи, които се прилагат към финалния технически отчет (съгласно Ръководство за изпълнение на договори за безвъзмездна финансова помощ), бенефициентът има възможност да прикачи и документи по свое усмотрение, които не са приложени към финалния финансов отчет в пакета отчетни документи, но които, позволяват проследяване на изпълнението на заложените по проекта цели и резултати.Обръщаме внимание, че от своя страна, МТИТС или упълномощено от него лице може да изисква допълнителна информация при проверка на финалния отчет по Заявлението за подкрепа, подаден от бенефициента, като комуникацията между МТИТС и бенефициента се осъществява чрез раздел „Кореспонденция“ на ИСУН 2020 |